Terry O’Quinn

Terrance ”Terry” O’Quinn (s. 15. heinäkuuta 1952 Sault Ste. Marie, Michigan, Yhdysvallat) on yhdysvaltalainen Emmy-palkittu näyttelijä. 

O’Quinn teki debyyttinsä vuonna 1980 elokuvassa F.D.R.: The Last Year, jonka jälkeen hänellä on ollut useita rooleja elokuvissa, kuten X-Files – taistelu tulevaisuudesta ja Isäpuoli, sekä televisioelokuvissa, kuten Kovaa peliä, Hopealuoti, Tilaa sydämessä ja Between Two Women. O’Quinn vieraili myös lukuisissa sarjoissa, muun muassa Miami Vice, Hämärän rajamailla, Tales of the Unexpected ja Remington Steele. Hänellä oli suuri rooli Peter Wattsina televisiosarjassa Millennium, jota tehtiin kolme tuotantokautta (1996–1999). Vuosina 2004–2010 O’Quinn esitti John Lockea ABC:n sarjassa Lost, josta hän voitti Emmy-palkinnon vuonna 2007.

Elämäkerta
Nuoruus
Terrance Quinn syntyi War Memorial -sairaalassa Sault Ste. Mariessa, Michiganissa, ja kasvoi läheisessä Newberryn kaupungissa kymmenen sisaruksensa kanssa. Hän kävi Central Michigan Universityä Mount Pleasantissa Michiganissa ja Iowan yliopistoa Iowassa. Nimensä Terry muutti Quinnistä O’Quinniinn, koska eräällä toisella näyttelijällä oli jo nimi Terrance Quinn.

Näyttelijän ura
O’Quinn aloitti näyttelemisen vuonna 1970 käydessään vielä Central Michigan Universityä. Hän ei ollut vain loistava näyttelijä, vaan myös kirjoittaja ja ohjaaja. Hän kirjoitti ja ohjasi musikaalin Orchesterina, joka sisälsi viisi päähenkilöä: Miehen (Jeff Daniels), Pojan (Harold Downs), Naisen (Ann O’Donnell), Tytön (Debbie Penwarden) ja Juopon (James Hilliker), sekä nais- ja mieskuoron (jossa oli muun muassa Gary E. Mittchell). Alkaen vuodesta 1980, Terry esiintyi muun muassa elokuvissa Hopealuoti, Tombstone, Heaven’s Gate, Nuoret sankarit sekä Howard Hughesin roolissa elokuvassa The Rocketeer. Hänen aikaisimpiin televisiorooleihinsa lukeutuvat myös vierailuesiintymiset sarjoissa Maa 2, Konnankoukkuja kahdelle, Star Trek – uusi sukupolvi ja Kunnian miehet. Vuonna 1995 O’Quinn aloitti esiintymisen vierailevana näyttelijänä Salaiset kansiot -tuottajan Chris Carterin ohjelmissa. Salaisten kansioiden lisäksi Carter palkkasi O’Quinnin televisiosarjoihin Millennium ja Harsh Realm sekä Salaiset kansiot -elokuvaan Taistelu tulevaisuudesta.

Terryn läpimurto oli kuitenkin rooli vaarallisen sarjamurhaajana elokuvan Isäpuoli (The Stepfather) nimiroolissa. Hänen esiintymistään kehuttiin paljon, muun muassa Roger Ebert sanoi: ”The Stepfatherissa oli yksi erinomainen elementti: Terry O’Quinnin esiintyminen”. Terry saikin samaisesta roolista Saturn Award -palkinnon. Elokuvan jatko-osa tehtiin kaksi vuotta myöhemmin, mutta se ei ollut yhtä suuri menestys kuin ensimmäinen: se tuotti lähes miljoona dollaria vähemmän lipputoimistoilla. Koskaan ei ole selvinnyt, miksei Terry esitä isäpuolta eslokuvan kolmannessa osassa, jossa isäpuolta näyttelee Robert Wightman.

Vuonna 1996 Terry aloitti näyttelemisen televisiosarjassa Millenium, jonka tuotti Chris Carter. Terry näytteli Peter Wattsia koko ohjelman kolmen kauden ajan.

Lost
Esiinnyttyään televisiosarjassa Alias FBI-agentti Kendallina, O’Quinn teki vaikutuksen myös tuottaja J. J. Abramsiin. Tehtyään seitsenjaksoisen vierailun sarjassa West Wing O’Quinn sai puhelun Abramsilta, joka kertoi haluavansa hänet uuteen televisiosarjaansa nimeltä Lost. Lostissa O’Quinn näyttelee John Lockea. Vuonna 2007 hänet palkittiin roolistaan Emmyllä kategoriassa paras miessivuosa draamasarjassa.59th Primetime Emmy Awards  (Luettu 22. syyskuuta 2007)

Yksityiselämä
O’Quinn on ollut naimisissa vaimonsa Lorin kanssa jo 25 vuotta. Suurimman osan ajasta he ovat asuneet Reistertownissa, Marylandissä, mutta Lost-sarjan myötä pari päätti seurata O’Quinnin kollegoiden esimerkkiä muuttamalla Havaijille, jossa sarjaa kuvattiin. Pari omistaa talot Havaijilla ja Marylandissa. Terryllä ja hänen vaimollaan on kaksi poikaa sekä yksi lapsenlapsi.

O’Quinn omaa näyttelijän, kirjoittajan ja ohjaajan taitojensa lisäksi taidon soittaa kitaraa ja onkin lahjakas kitaristi, laulaja sekä suuri Neil Young -ihailija. Näyttelijän työnsä lisäksi Terry on toiminut myös henkivartijana.

 Filmografia
Elokuvat Vuosi Suomenkielinen nimi Alkuperäinen nimi Rooli 1980  Portti ikuisuuteen  Heaven’s Gate  Minardi 1983  Kovaa peliä  All the Right Moves  Freeman Smith1984  Tilaa sydämessä  Places in the Heart  Buddy Kelsey Mrs. Soffel  Mrs. Soffel  Buck McGovern1985  Eka kerta  Mischief  Claude Harbrough Hopealuoti  Silver Bullet  Joe Haller 1986  SpaceCamp – matka tuntemattomaan  SpaceCamp  Launch Director1987  Isäpuoli  The Stepfather  Jerry Blake Musta leski  Black Widow  Bruce1988  Outo ystävä  PIN  Linden Nuoret sankarit  Young Guns  Alex McSween1989  Silmitön raivo  Blind Fury  Frank Devereaux Kuoleman houkutuslintu  The Forgotten One  Bob Anderson Isäpuoli 2  The Stepfather II  Jerry Blake 1990  Verivala  Blood Oath  Beckett1991  Rocketeer  The Rocketeer  Howard Hughes Venäläinen ruletti  Company Business  Pierce Grissom1992  U.S. Samurai  My Samurai  James McCrea Unelma jäällä  The Cutting Edge  Jack Moseley 1993  Tombstone  Tombstone  John Clum 1994  Huulipunaa linssissä  Lipstick Camera  Raymond Miller 1995   Shadow Warriors  Shadow Warriors  Connors1996  Alaston pelko  Primal Fear  Bud Yancy Menneisyyden aaveet  Ghosts of Mississippi  Hilburn 1997  Vallan varjossa  Shadow Conspiracy  Frank Ridell 1998  X-Files – taistelu tulevaisuudesta  X-Files: Fight the Future  Darius Michaud 2001  American Outlaws – viimeiset lainsuojattomat  American Outlaws  Rollin H. Parker 2002  Hometown Legend  Hometown Legend  Buster Schuler 2003  Old School  Old School  Goldberg 2016  Nouvelle Vie  Nouvelle Vie  Dr. Sumrall
Televisiosarjat Vuosi Suomenkielinen nimi Alkuperäinen nimi Rooli Jaksot 1982  Tales of the Unexpected  Tales of the Unexpected  poliisi  ”In the Bag” 1983  ABC Afterschool Specials  ABC Afterschool Specials  Jacobs  ”The Hand Me Down Kid” 1984  Miami Vice  Miami Vice  Richard Cain  ”Give a Little, Take a Little”1985  Hämärän rajamailla  The Twilight Zone  Curt Lockridge  ”Wordplay/Dreams for Sale/Chameleon” Remington Steele – huijari vai herrasmies  Remington Steele  Chuck McBride  ”Coffee, Tea or Steele” 1988  A Year in the Life  A Year in the Life  Keith  ”Fathers and Other Strangers” 1990  Koira haudattuna  Jake and the Fatman  Vincent Novak  ”You’re Driving Me Crazy”1994  Star Trek – uusi sukupolvi  Star Trek: The Next Generation  Eric Pressman  ”The Pegasus” Kauhua kryptasta  Tales from the Crypt  Martin Zeller  ”The Bribe” 1994–1995  Maa 2  Earth 2  Reilly   1995  The Client  The Client  Bert Halliwell  ”Pilot” Homicide – Pelon kadut  Homicide: Life on the Street  Bailey Lafeld  ”Hate Crimes” 1995, 2002  Salaiset kansiot  The X-Files  Brian Tillman, Shadow Man   1995–2002  Kunnian miehet  JAG  Thomas Boone  10 jaksoa 1996  Diagnoosi: Murha  Diagnosis: Murder  Ronald Trent  ”The Murder Trade” 1996–1999  Millennium  Millennium  Peter Watts  41 jaksoa 1999–2000  Harsh Realm  Harsh Realm  Omar Santiago    2001  Roswell  Roswell  Carl  ”Michael, the Guys, and the Great Snapple Caper” 2002  Korkein oikeus  First Monday  seriffi Cal Richards  ”Strip Search” 2002–2004  Alias  Alias  Kendall  18 jaksoa 2003–2004  West Wing  The West Wing  Nicholas Alexander   2004  Kova laki: Rikollinen mieli  Law & Order: Criminal Intent  Gordon Buchanan  ”Mis-Labeled” NCIS Rikostutkijat  NCIS  Will Ryan  ”Enigma” 2004–2010  Lost  Lost  John Locke  116 jaksoa 2011–2013  Havaiji 5-0  Hawaii Five-0  Joe White  14 jaksoa2012–2013  Falling Skies  Falling Skies  Arthur Manchester    666 Park Avenue  666 Park Avenue  Gavin Doran  13 jaksoa 2014  Katujen kasvatti  Gang Related  Sam Chapel  13 jaksoa 2015  Full Circle  Full Circle  Jimmy Parerra     2016  Salaisuuksia ja valheita  Secrets and Lies  John Warner  2 jaksoa

 Lähteet 

 Aiheesta muualla 
 Terry O'Quinn Unofficial Fansite (englanniksi)

Luokka:Yhdysvaltalaiset näyttelijät
Luokka:Primetime Emmy -palkinnon saajat
Luokka:Vuonna 1952 syntyneet
Luokka:Elävät henkilöt